Fallout 2 | Fallout suomi Wiki | FANDOM powered by Wikia
Fallout 2: A Post-Nuclear Role Playing Game, eli Fallout 2: Ydinsodan jälkeiseen maailmaan sijoittuva roolipeli, on toinen osa Fallout-sarjassa. Peli jatkaa ensimmäisen osan tarinaa, ja se julkaistiin vuonna 1998. Kehittäjänä toimi Black Isle Studios.
Ensimmäisen Falloutin lopussa Holvin Asukki karkoitetaan, koska valvoja luulee holvinsa ajautuvan kaaokseen muiden asukkaiden saadessa tietää, että ulkomaailmassakin voi elää. Holvin Asukas lähtee matkaamaan muutaman seuralaisen kanssa pohjoiseen. Lopulta he perustavat kylän, Arroyon. Vuosikymmenet ovat vierähtäneet ensimmäisestä Falloutista ja holvin asukki on kuollut.
Sen jälkeen kun holvin asukki karkotettiin, uusi hallitus, New Californian tasavalta (eng. New California Republic, NCR), on alkanut yhdistää eteläisiä kaupunkeja ja alkanut levittäytyä pohjoiseen. Uusi salaperäinen organisaatio, Enclave, on varustautunut parhaimmilla teknologialla autiomaassa, jopa ylittäen Brotherhood of Steelin. Lisäksi uusi lääke, Jet, on tullut ongelmaksi monissa kaupungeissa. Lääke aiheuttaa käyttäjilleen addiktion lähes 100% varmuudella. Muut kaupungit joutuvat toisinaan turvautumaan New Renon kasinokaupunkiin saadakseen lisää tätä huumausainetta käyttäjille.
Fallout 2 sijoittuu vuoteen 2241, 80 vuotta ensimmäisen Falloutin jälkeen. Peli alkaa Arroyon kylästä, joka kärsii pahimmasta kuivakaudesta miesmuistiin. Pelaajan hahmo on edellisen pelin sankarin jälkeläinen, jota Arroyon vanhimmat kutsuvat Valituksi. He antavat Valitulle tehtävän etsiä Garden of Eden Creation Kit (GECK) Arroyolle, jonka avulla kylä saisi muokattua kuivan maaperänsä viljelyiskelpoiseksi maaksi. Valitulle annetaan vain esi-isänsä, Holvin Asukin, puku, RobCo Industriesin kehittämän Pip-Boy 2000-rannetietokone sekä hieman käteistä rahaa. Tästä alkaa Valitun matka kohti Fallout 2:n maailmaa. Pelaaja lopulta löytää hienovaraisten vihjeiden avella holvi 13:ta ja löytää sieltä GECK:in. Kun pelaaja pääsee takaisin Arrayon kylään hän huomaa että militarinen järjestö Enclave on hyökänny sinne ja tappanu sekä siepannut kyläläisiä. Pelaajan seuraava tehtävä on löytää Enclave tukikohta ja vapauttaa kyläläiset. Pelaaja onnistuu lopulta pääsemään Enclaven öljynporauslautta tukikohtaan ja vapauttaa sieltä kyläläiset ja Vault 13:ta asukkaat. Tämän jälkeen pääjuoni virallisesti loppuu, mutta peliä voi vielä jatkaa. Seuraavaksi pelaajan on kuitenkin päästävä pois öljynporauslautalta. Hän kohtaa vielä Enclaven(Yhdysvaltain) presidentin Dick Richardsonin ja lopulta pelin loppuvastuksen Frank Horriganin.
Fallout 2:ssa pelaaja voi luoda oman hahmonsa käyttäen muutamaa erilaista ulkoasua molemmilta sukupuolilta, valita hahmolleen iän sekä haluamansa nimen. Hahmon persoonallisuus rakennetaan käyttäen SPECIAL -järjestelmää (tulee sanoista Strength, Perception, Endurance, Charisma, Intelligence, Agility, ja Luck eli Voima, Havainto, Kestävyys, Karisma, Äly, Notkeus sekä Onni). Nämä seitsemän ovat jokaisen hahmon ominaisuudet pelissä. Niitä käytetään hahmojen kykyjen ja etujen määrittämiseen.
Pelissä on 18 erilaista taitoa. Niiden taso on luokiteltu prosenttiluvuin 0% - 300%. Kunkin taidon alkuarvo määräytyy pelihahmon ominaisuuksien mukaan, mutta suurin näistä luokittuu 0-50% välimaastoon. Kun pelaaja saa tarpeeksi kokemuspisteitä ja nousee yhden tason (levelin), hänelle annetaan taitopisteitä käytettäväksi parantamaan näitä taitoja. Kun pelaaja antaa yhden pisteen valitsemalleen taidolle, se nousee 5%. Pelin alussa pelaaja voi "merkata" kolme taitoaan (myöhemmin annetaan mahdollisuus valita myös neljäs) jotka nousevat tuplavauhtia.
Jotkut tavattavat hahmot voivat myös parantaa taitoja jonkinlaista harjoittelua vastaan.
Taidot voidaan luokitella kolmeen eri luokkaan. Nämä ovat:
Taistelutaidot, 6kpl: Pienet aseet, Isot aseet, Energia-aseet, Aseeton taistelu, Melee-aseet sekä Heittoaseet
Aktiiviset taidot: 8kpl: Ensiapu, Tohtori, Hiiviskely, Tiirikointi, Varastaminen, Ansat, Tietotekniikka sekä Korjaus
Passiiviset taidot, 4kpl: Puhe, Kaupankäynti, Uhkapeli, Ulkoilma-ihmnen
Taistelutaidot parantavat käytettävän aseen osumatarkkuutta sekä vahinkoa.
Aktiiviset taidot vaikuttavat pelaajan taitojen käyttämistä muihin hahmoihin ja itseensä esimerkiksi parantamalla haavoja, tutkimalla tietokoneiden tietokantoja ja korjaamalla rikkinäisiä tavaroita. Näitä taitoja voidaan myös käyttää keskusteluissa. Esimerkiksi kokenut lääkäri ja tietokone-expertti tulee paremmin toimeen tohtoreiden ja tiedemiesten kanssa kuin varasteluunn ja ansoihin keskittynyt hahmo.
Passiiviset taidot vaikuttavat myös keskusteluihin muiden henkilöiden kanssa, kuin myös kaupoista saataviin alennuksiin tai siihen, mitä vihollisia pelaaja kohtaa kartalla tai voiko taisteluista paeta.
Pelin soundtrackin on säveltänyt Mark Morgan, joka on myös säveltänyt kaikki kappaleet ensimmäiseen Falloutiin.
Fallout-fanien mielipiteet ovat usein jakautuneet Fallout 2:n keskuudessa. Yleisimmät vastalauseet peliä kohtaan liittyvät runsaaseen pop-kulttuuriviittauksiin pelin aikana. Monien mielestä nämä viittaukset ovat "väkisin peliin tungettuja" ja liioiteltuja aikuismaisten kokemuksien luomiseen, kuten Golden Globes-aikuisviihdestudio New Renossa. Todellisen Fallout-tunnelman puute verrattuna ensimmäiseen peliin ja myös loppuvastus Frank Horrigan ovat aiheuttaneet runsaasti kahdenlaisia mielipiteitä.
Jotkut fanit väittävät Fallout 2:n menevän kauas ensimmäisen osan ideoista ja lupauksista. Moninkertaisen sisällön ja aikamääreen puuttuessa monesta pelaajasta on tuntunut pelin päätehtävän vain olevan taustalla. Joidenkin mielestä taas Fallout 2 avaa täysin avoimen roolipelimaailman, jollaista ensimmäinen peli ei voinut mitenkään tarjota.
Fallout 2 on kuitenkin arvosteltu Black Isle Studiosin parhaaksi peliksi ja se on äärimmäisen arvostettu peli roolipelaajien keskuudessa.
Joitakin Fallout 2:n versioita Yhdysvaltojen ulkopuolella on jouduttu muuttamaan paikallisten säädöksien takia koskien väkivaltaa sekä lapsien esiintymistä tietokonepeleissä. Englannin sekä Saksan versioista on poistettu lapset kokonaan ja myös väkivaltaa on huomattavasti rajoitettu. Tämä vaikutti tiettyihin tehtäviin ja kohtauksiin pelissä. Parhaiten se näkyy Modocissa, jossa Jonnyn pelastaminen kaivosta on hajanainen. Alkuperäisen pelin julkaisun jälkeen fanit ovat tehneet päivityksiä ja modeja, jotta Eurooppalaisen version pelistä omistavat voivat pelata peliä sellaisena kuin se on suunniteltukin. Suurin ja tunnetuin näistä päivityksistä on massiivinen Killapin Fallout 2 Korjausprojekti (Killap's Fallout 2 Restoration Project).
Haettu osoitteesta https://fallout.fandom.com/fi/wiki/Fallout_2?oldid=6397